SPECIFICAȚII TEHNICE

	1.1
	Aparat izolant autonom — cerințe generale și ergonomice
	set
	
	
	
	EN 137:2006 tip 2; EIP categoria III conform Reg. (UE) 2016/425. Construcție ergonomică, echipare/dezechipare rapidă, ajustare după parametrii individuali ai corpului, fără limitarea mișcărilor; comenzile operabile în mănuși de protecție. Greutatea aparatului complet echipat, cu butelia încărcată la presiunea nominală: max. 13 kg. Materialele în contact cu pielea nu produc iritații; materialele exterioare rezistă la uzură și la cicluri repetate de curățare și decontaminare; aparatul permite dezasamblarea pentru întreținere și spălarea tuturor pieselor, cu agenți de spălare/decontaminare/dezinfecție.
	
	SM SR EN 137 (tip 2); Reg. (UE) 2016/425 cat. III

	1.2
	Sistemul purtător (placa dorsală și harnașamentul)
	—
	
	
	
	Cadru din material compozit sau polimer tehnic antistatic, rezistent la substanțe chimice și abraziune, conform cerințelor EN 137:2006 tip 2 privind căldura și expunerea la flacără; mânere de transportare; tuneluri pentru pozarea protejată a furtunurilor, cu redispunere stânga/dreapta. Fixarea buteliei (volum 6–8 l) prin fixatori/curele cu fixare rapidă. Greutatea sistemului purtător (fără supapă, manometru și butelie): max. 3,5 kg. Harnașament și curele din fibre aramidice cu protecție tip Nomex sau echivalent; elemente fosforescente/reflectorizante; curele de umăr late, moi, ajustabile; catarame operabile în mănuși; centură de talie cu lățime min. 90 mm, cu cataramă cu eliberare rapidă.
	
	SM SR EN 137 (tip 2)

	1.3
	Senzorul de mișcare (dispozitiv PASS)
	—
	
	
	
	Fixat pe harnașament, integrat sau detașabil, cu alimentare proprie; alarmă acustică de min. 90 dB și semnalizare vizuală când utilizatorul nu se mai mișcă; posibilitate de activare manuală a alarmei. Ofertantul indică modelul și prezintă fișa tehnică a dispozitivului.
	
	—

	1.4
	Butelia cu aer comprimat (montată pe aparat)
	—
	
	
	
	Material compozit (fibră de carbon, fibră de sticlă și rășină epoxidică); capacitate nominală 6,8–7,0 l; presiune de stocare min. 300 bar; presiune de testare 450 bar; temperatură de utilizare −20…+50 °C sau mai larg. Robinet cu ieșire filetată G 5/8 conform SM SR EN 144-2, varianta 300 bar; nu se admit racorduri rapide proprietare și nici adaptoare intercalate între butelie și reductor — aparatul corespunde configurației acoperite de certificatul de examinare UE de tip. Reîncărcare prin conectare directă la compresoare mobile și staționare de aer respirabil (aer conform SM SR EN 12021). Ofertantul indică în propunerea tehnică codul de produs al buteliei și al robinetului.
	
	SM SR EN 144-2; Directiva 2014/68/UE; SM SR EN 12021

	1.5
	Reductorul de presiune
	—
	
	
	
	Reductor de prim stadiu, echilibrat, cu conexiune G 5/8 la robinetul buteliei; presiune de intrare până la 300 bar; presiune de ieșire 6–9 bar; supapă de suprapresiune calibrată 13–20 bar. Debit: până la 1000 l/min la presiuni de intrare 20–300 bar; peste 500 l/min la 0–20 bar; presiune pozitivă menținută la debit de cel puțin 300 l/min. Ieșiri distincte pentru: ansamblul furtun–manometru–fluier; furtunul de presiune medie către supapa de respirație, cu cuplă rapidă etanșă cuplabilă/decuplabilă sub presiune; un furtun suplimentar de presiune medie — conexiune de salvare pentru un al doilea utilizator, cu cuplă etanșă cu autoînchidere.
	
	SM SR EN 137 (tip 2)

	1.6
	Manometrul și dispozitivul de avertizare
	—
	
	
	
	Manometru mecanic cu ac, carcasă metalică rezistentă la șoc și coroziune, manșon de protecție din cauciuc ignifug; fixat prin furtun pe cureaua de umăr, ușor de desprins pentru citire; cadran luminiscent/fosforescent, gradat 0 – min. 350 bar, precizie de citire 10 bar, limita de siguranță marcată cu roșu. Fluier de avertizare montat în același corp cu manometrul; autodeclanșare la 50–60 bar; intensitate sonoră min. 90 dB, inclusiv la presiuni joase (până la 10 bar); frecvență 1800 Hz – 10 kHz.
	
	SM SR EN 137 (tip 2)

	1.7
	Supapa de respirație (automatul pulmonar)
	—
	
	
	
	Supapă la cerere cu presiune pozitivă, conform EN 137:2006; greutate max. 0,3 kg; corp din plastic rezistent la șocuri și abraziune. Activare la prima inspirație și forțat, prin buton frontal ușor accesibil; oprire prin buton ușor accesibil. Detașabilă de la mască prin racord rapid cu fișă, cu fixare fermă, fără instrumente; conectare la furtunul de presiune medie prin cuplă rapidă, poziționabilă pe dreapta sau pe stânga.
	
	SM SR EN 137 (tip 2)

	1.8
	Masca facială completă (2 buc. pentru fiecare aparat)
	buc.
	
	
	
	Mască integrală conform EN 136, clasa 3; un singur vizor din policarbonat rezistent la șocuri, de formă apropiată de cea sferică, distorsiuni minime, câmp vizual pe orizontală cca 180°. Etanșare periferică fiabilă conform EN 136 clasa 3, cu separarea zonei de respirație de zona vizorului; harnașament reglabil; nu acoperă ceafa, scalpul sau urechile; greutate max. 700 g. Corp din EPDM sau silicon, hipoalergic, rezistent la gaze și substanțe chimice, flexibil la −30…+60 °C. Membrană fonică; supapă de expirare reglabilă în punctul cel mai de jos, cu eliminarea automată a umidității; rezistență la expirație max. 0,48 kPa. Conectarea supapei de respirație: centrală, sub vizor, prin racord cu fișă, cu protecție împotriva deconectării accidentale; sistem de ventilație anti-aburire; curea pentru purtare pe piept; husă de păstrare/transport pentru fiecare mască.
	
	SM SR EN 136 (clasa 3); SM SR EN 166 (vizor)

	1.9
	Cerințe specifice activităților radiologice; fiabilitate și documentație
	—
	
	
	
	Toate componentele exterioare cu suprafețe netede, cu porozitate redusă, care nu rețin particule și permit decontaminarea radiologică eficientă; materialele rezistă la cicluri repetate de decontaminare cu agenți uzuali, fără fisurare, exfoliere sau degradarea protecției; agenții compatibili și procedura de decontaminare — indicate în fișa tehnică. Construcția permite purtarea concomitentă cu EIP anti-contaminare (combinezoane integrale, inclusiv ventilate, costume etanșe la gaze) și cu dozimetrele individuale, fără afectarea etanșeității măștii; permite verificarea contaminării de suprafață și înlocuirea rapidă a elementelor textile. Durata de viață (resursa de exploatare), cu excepția componentelor supuse uzurii: min. 15 ani. Acte tehnice la livrare, în limba română: cartea tehnică de exploatare, carnetul de evidență a întreținerii, nomenclatorul pieselor de schimb cu coduri, lista unităților de service, instrucțiunile de curățare și decontaminare.
	
	Reg. (UE) 2016/425 cat. III

	2
	Butelie de rezervă cu aer comprimat
	buc.
	
	
	
	Identică și complet interschimbabilă cu buteliile montate pe aparatele ofertate: material compozit; 6,8–7,0 l; 300 bar (presiune de testare 450 bar); robinet cu ieșire filetată G 5/8 conform SM SR EN 144-2, varianta 300 bar; fără racorduri proprietare și fără adaptoare; reîncărcabilă la compresoare standard de aer respirabil (aer conform SM SR EN 12021); etichetare conform standardelor în vigoare; certificare conform Directivei 2014/68/UE.
	
	Directiva 2014/68/UE; SM SR EN 144-2; SM SR EN 12021


Notă: Cerințele complete sunt prevăzute în caietul de sarcini și în Specificația tehnică 

